# Abd Allah ben Hanzala

### De Viquipèdia

Abd Allah ben Hanzala ben Abi Amir al-Ansari conegut com Ibn al-Ghasil fou el cap de la revolta que va esclatar a Medina (682-683) contra el califa Yazid I.

Era fill de Ghasil al-Malaika, company de Mahoma. El governador de Medina, Uthman ben Muhammad el va enviar a Damasc el 682 com a part d'una delegació per arranjar les diferencies entre els medinencs malcontents i els omeies. Al tornar, Ibn Ghasil es va distingir per les critiques contra el califa Yazid I al que considerava indigne, i els Ansar medinencs, revoltats, el van elegir com a cap mentre el quraixites de la ciutat posaven al seu front a Abd Allah ben Muti. El califa va enviar tropes el 683 dirigides per Muslim ben Ukba que va agafar una posició estratègica a la Harra, a l'est de Medina i al cap de tres dies va presentar batalla i va derrotar als rebels (agost del 683); Abd Allah va lluitar com un brau però va morir de les ferides i el seu cap fou portat al general omeia.

Obtingut de "http://ca.wikipedia.org../../../a/b/d/Abd_Allah_ben_Hanzala_acbd.html"

Categoria: Militars

##### Views

- Article
- Discussió
- Revisió actual

##### Cerca